Akteur Neil Sandilands behaal sukses in Amerika | SARIE
Neil Sandilands as Titus in 'The 100' SKERMGREEP:YouTube
"Ek het altyd gewonder hoekom sê mense dis so moeilik. Ek het 'n lang droogte in akteurswerk beleef. Gelukkig was daar Suid-Afrikaanse projekte soos die rolprent Die Ballade van Robbie de Wee, die Nederlandse rolprent The Price of Sugar en 'n paar ander kleiner rolle. Intussen het ek myself besig gehou met regie en ander tegniese dissiplines."
Hier is 'n greep van Neil uit 'The 100':
"Daar was 'n honderd onsuksesvolle oudisies en jy moet die kapasiteit hê om die woord 'nee' te verwerk. Maar dit is 'n lang proses – hierdie sal my 26ste jaar in die bedryf wees. Ek skat mens leer iets daaruit. Dit is voorbereiding in sigself. In terme van spesifieke oudisies is dit soms net 'n geval van om so goed as moontlik voorbereid te wees. Ek is altyd woordvas en probeer interpretasie aan die oudisiestukke verleen. Jy maak keuses en soms maak jy die regte keuse," vertel Neil.
"Dis steeds vir my die 'lekkerste' werk. Gee vir my 'n goeie teks en ek is daar in 'n tik en 'n druk."